**Приложение 5**

**Национален план за възстановяване и устойчивост**

**Компонент „Научни изследвания и иновации“**

**Програма за ускоряване на икономическото възстановяване и трансформация чрез научни изследвания и иновации (C2.I1)**

**КРИТЕРИИ И МЕТОДОЛОГИЯ ЗА ОЦЕНКА НА ПРЕДЛОЖЕНИЯ ЗА ИЗПЪЛНЕНИЕ НА ИНВЕСТИЦИИ**

**ПО**

**процедура за директно предоставяне на средства за изпълнение на инвестиции от конкретни крайни получатели**

**BG-RRP-2.006 „Подкрепа за иновативни МСП, отличени с Печат за високи постижения“**

1. **Критерии за оценка на административното съответствие на предложението за изпълнение на инвестиция с условията, посочени в Поканата за участие:**

|  |  |  |  |  |
| --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** |
|  | Формулярът за кандидатстване е подаден по електронен път чрез ИСМ и е подписан с валиден КЕП от лице, което е официален представляващ на кандидата и е вписан като такъв в ТР и регистър на ЮЛНЦ, или от упълномощено от него лице.  *В случаите, когато кандидатът се представлява само заедно от няколко физически лица, предложението за изпълнение на инвестиция се подписва от всяко от тях при подаването.* |  |  |  |
|  | Изрично пълномощно за подаване на предложението за изпълнение на инвестиция - попълнено по образец (Приложение 1) и прикачено в ИСМ-ИСУН 2020, раздел НПВУ. |  |  |  |
|  | Декларация при кандидатстване – попълнена по образец (Приложение 2) и прикачена в ИСМ-ИСУН 2020, раздел НПВУ и/или са декларирани обстоятелствата в т. „E-ДЕКЛАРАЦИИ“ на Формуляра на кандидатстване (в зависимост от избрания начин на подаване на предложението за изпълнение на инвестиция).  *Декларацията се попълва и подписва от ВСИЧКИ лица,* *които са официални представляващи на кандидата и са вписани като такива в ТР и регистър на ЮЛНЦ (вкл. прокурист/и, ако е приложимо), независимо дали се представляват заедно и/или поотделно.* |  |  |  |
|  | Декларация за държавни/минимални помощи – попълнена по образец (Приложение 3) и прикачена в ИСМ-ИСУН 2020, раздел НПВУ и/или са декларирани обстоятелствата в т. „E-ДЕКЛАРАЦИИ“ на Формуляра на кандидатстване (в зависимост от избрания начин на подаване на предложението за изпълнение на инвестиция). |  |  |  |
|  | Декларация за обстоятелствата по чл. 3 и чл. 4 от Закона за малките и средните предприятия – попълнена по образец (Приложение 4) и прикачена в ИСМ-ИСУН 2020, раздел НПВУ и/или са декларирани обстоятелствата в т. „E-ДЕКЛАРАЦИИ“ на Формуляра на кандидатстване (в зависимост от избрания начин на подаване на предложението за изпълнение на инвестиция). |  |  |  |
|  | Проект за научноизследователска и развойна дейност и/или на проучване за осъществимост според правилата на програма „Хоризонт 2020“ или програма „Хоризонт Европа“, придружен от сертификат „Печат за високи постижения“ на Европейската комисия, получен до 2023 г. вкл., по отношение на който се кандидатства за финансиране по настоящата Покана за участие, дигитално подписан. |  |  |  |
|  | Оценителни листи, удостоверяващи извършената оценка на проекта по т. 6, попълнени от експертите по съответната процедура на ЕК („Хоризонт 2020“/„Хоризонт Европа“), както следва:   * За проекти, подавани по програма „Хоризонт 2020“:   - Оценка на проектното предложение (Evaluation Summary Report).   * За проекти, подавани по програма „Хоризонт Европа“:   - Оценка на проектното предложение на първа фаза (STEP 1 Evaluation Results);  - Оценка на проектното предложение на втора фаза (STEP 2 Evaluation Results). |  |  |  |
|  | Справки за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП (Приложение 4.2), изготвени въз основа на данните на предприятието за последните 2 (две) приключени финансови години към датата на деклариране. В Справките следва да бъдат отразени годините, за които се отнасят вписаните данни.  *В случай че данните в представените справки за последните две приключени финансови години не потвърждават статуса на микро, малко или средно предприятие, се представят и справки за предходните две последователни финансови години, в които предприятието запазва своите параметри по чл. 3 от ЗМСП без промяна.*  *Справките не се изискват за независими предприятия по смисъла на чл. 4, ал. 2 и ал. 4 от ЗМСП.* |  |  |  |
|  | Разяснения в свободен текст относно наличие/липса на свързаност в случаите, когато физическите лица, притежаващи повече от 50% от капитала на кандидата или от капитала на свързаните предприятия и предприятията партньори (самостоятелно или с група от физически лица, които действат съвместно) имат и участие в капитала на трети юридически лица, извършващи своята дейност или част от нея на същия съответен пазар или вертикално свързани пазари, и биха могли да осъществяват някое от отношенията по чл. 4, ал. 8 от ЗМСП (ако е приложимо).  *Разяснението се подписва с валиден КЕП от представляващия кандидата (вписан в ТР и регистъра на ЮЛНЦ). В случай че кандидатът се представлява само заедно от две или повече лица, разяснението следва да се подпише с валиден КЕП от всички лица, представляващи кандидата и вписани като такива в ТР и регистъра на ЮЛНЦ.* |  |  |  |
|  | Документи, относими и отразяващи разпределението на капитала за периода, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятия:  - Справка за разпределение капитала на дружеството – приложимо за акционерните дружества.  - Книга за акционерите - приложимо за акционерните дружества с поименни акции;  - Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;  - Книга за акционерите и устав - приложимо за командитните дружества с акции;  - Устав - приложимо за сдруженията.  *В случай че кандидатът е в отношения на свързаност и/или партньорство с трети предприятия, то (при условията на чл. 23, ал. 6 от Закона за търговския регистър и регистъра на ЮЛНЦ) се представят документи по настоящата точка и за тези предприятия. За предприятията, с които кандидатите са в отношения на свързаност и/или партньорство и установени в държава, различна от Р. България, то изискуемите по настоящата точка документи се представят като еквивалентни на гореизброените и издавани съобразно съответното законодателство на държавата, в която предприятията са установени.* |  |  |  |
|  | Отчет за приходите и разходите, Счетоводен баланс и Отчет за заетите лица, средствата за работна заплата и други разходи за труд, във формат идентичен на този, в който са подадени към Националния статистически институт (НСИ) (ако е приложимо), за всички свързани предприятия и предприятия-партньори за последните 2 (две) приключени/последователни финансови години.  *В случай че кандидатът е посочил наличие на свързани предприятия и предприятия-партньори в Справките за обобщените параметри на предприятието, което подава Декларация за обстоятелствата по чл. 3 и чл. 4 на Закона за малките и средните предприятия (ЗМСП), то трябва да представи и отчети за всички свързани предприятия и предприятия-партньори за последните 2 (две) приключени/последователни финансови години във формат идентичен на този, в който са подадени към Националния статистически институт (НСИ). В случай че данните от представените отчети не потвърждават статуса на микро, малко или средно предприятие, се представят и отчети за предходните две последователни финансови години, в които предприятието запазва своите параметри по чл. 3 от ЗМСП без промяна.*  *Посочените документи или еквивалентни на тях, съобразно законодателството на съответната държава, се представят за всички предприятия независимо от мястото, на което са установени.* |  |  |  |
|  | Консолидирани Отчет за приходите и разходите и Счетоводен баланс (ако е приложимо), за последните 2 (две) приключени/последователни финансови години, в които предприятието запазва своите параметри по чл. 3 от ЗМСП без промяна.  *Документите се представят в случай че кандидатът съставя консолидиран финансов отчет или е включено чрез консолидиране в консолидирания финансов отчет на друго предприятие.* |  |  |  |
|  | Документи, удостоверяващи актуалното състояние и реалните собственици на съответното предприятие (ако е приложимо), в случай че някое от свързаните предприятия или предприятията – партньори е чуждестранно лице. |  |  |  |
|  | Справка-извлечение за последната приключила финансова година от счетоводните сметки на кандидата по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания. |  |  |  |
|  | Счетоводен баланс за последната приключена финансова година по отношение на предприятията, с които кандидатът формира група (ако е приложимо).  *Документите не следва да се представят, в случай че същите са оповестени в ТР и регистър на ЮЛНЦ.* |  |  |  |
|  | Кандидати, чиито задължения, установени общо към НАП, общината по седалището на СНД (Столична община) и по седалище на кандидата, по реда на чл. 162, ал. 2, т. 1 от ДОПК, са повече от 1 на сто от сумата на годишния общ оборот за последната приключена финансова година или са повече от 50 000 лв., имат право да представят доказателства, че са предприели мерки, които гарантират тяхната надеждност. За тази цел кандидатът може да представи следните документи (ако е приложимо):  - документ за извършено плащане, или  - споразумение, издадено от оторизираните за това лица, изброени в чл. 184 от ДОПК (изискването е приложимо при задължения към НАП), от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения;  - споразумение, издадено от оторизираните за това лица, изброени в чл. 4, ал. 7 от Закона за местните данъци и такси (изискването е приложимо при задължения към съответната община), от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения. |  |  |  |
|  | Свидетелство за съдимост на лица-чуждестранни граждани, които са официални представляващи на кандидата и са вписани като такива в ТР и регистъра на ЮЛНЦ, независимо от това дали представляват заедно и/или поотделно, и/или по друг начин, представено в срока си на валидност, а при липса на посочен такъв, в срок до 6 месеца от датата на издаването му (ако е приложимо). |  |  |  |
|  | Кандидати, които имат влязло в сила наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчки, имат право да представят доказателства, че са предприели мерки, които гарантират тяхната надеждност, като са изяснили изчерпателно фактите и обстоятелствата, като активно са съдействали на компетентните органи, и са изпълнили конкретните предписания, технически, организационни и кадрови мерки, чрез които да се предотвратят нови престъпления или нарушения. За тази цел кандидатът може да представи документи, съгласно т. 11, раздел II на т. 21 „Списък на документите, които се подават на етап кандидатстване“ от Поканата за участие (ако е приложимо). |  |  |  |

**II. Критерии за оценка на допустимостта на кандидата и предложението за изпълнение на инвестиция:**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Източник на проверка** |
|  | Кандидатът и подаденият от него проект за научноизследователска и развойна дейност и/или проучване за осъществимост, е отличен с „Печат за високи постижения“ по програми „Хоризонт 2020“ и „Хоризонт Европа“ до 2023 г. вкл. (Seal of Excellence, SoE), като за него са представени оценителни листи, удостоверяващи извършената оценка. |  |  |  | *Дигитално подписан проект за научноизследователска и развойна дейност и/или на проучване за осъществимост според правилата на програма „Хоризонт 2020“ или програма „Хоризонт Европа“, придружен от сертификат „Печат за високи постижения“ на Европейската комисия*  *Оценителни листи, удостоверяващи резултатите от извършената оценка на проектното предложение от експертите по процедурата на ЕК по „Хоризонт 2020“ и „Хоризонт Европа“ (Evaluation Summary Report).* |
|  | Кандидатът е търговец по смисъла на Търговския закон или Закона за кооперациитеили е еквивалентно лице по смисъла на законодателството на държава-членка на Европейското икономическо пространство. |  |  |  | *Търговски регистър и регистър на ЮЛНЦ[[1]](#footnote-2) или съответно посочена еквивалентна идентификационна информация и*  *извадка от регистър на съдебен или административен орган от държавата-членка, в която търговецът е установен;*  *Формуляр за кандидатстване, т. „Данни за кандидата“.* |
|  | Кандидатът е микро, малко или средно предприятие по смисъла на чл. 3 и чл. 4 от Закона за малките и средните предприятия и Приложение I на Регламент (ЕС) № 651/2014. |  |  |  | *Декларация за обстоятелствата по чл. 3 и чл. 4 от Закона за малките и средните предприятия (Приложение 4) и Справки за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП (Приложение 4.1)*  *Проверка относно категорията на предприятието-кандидат, въз основа на извършени служебни проверки, включително и чрез* *публични регистри (ТР и РЮЛНЦ), информационната система за мониторинг на европейски и национални стратегии и регионална политика – МониторСтат (поддържана и управлявана от НСИ), АРАХНЕ и представени документи и разяснения от кандидата.* |
|  | Кандидатът разполага с административен, финансов и оперативен капацитет, което се удостоверява от извършената оценка на проектното предложение от експертите по процедурата на ЕК по „Хоризонт 2020“ и „Хоризонт Европа“ (Evaluation Summary Report).. |  |  |  | *Оценителни листи, удостоверяващи резултатите от извършената оценка на проектното предложение от експертите по процедурата на ЕК по „Хоризонт 2020“ и „Хоризонт Европа“ (Evaluation Summary Report).*  *Дигитално подписан проект за научноизследователска и развойна дейност и/или на проучване за осъществимост според правилата на програма „Хоризонт 2020“ или програма „Хоризонт Европа“, придружен от сертификат „Печат за високи постижения“ на Европейската комисия.* |
|  | Икономическата дейност, за която кандидатът заявява подкрепа, не е в областта на преработка и продажба на селскостопански продукти, в следните случаи:  − когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или  − когато помощта е обвързана със задължението да бъде прехвърлена частично или изцяло на първичните производители; |  |  |  | *Формуляр за кандидатстване - т. „Кратко описание на проектното предложение“, т. „Данни за кандидата“ „Код на проекта по КИД 2008“, т. „План за изпълнение/Дейности по проекта“;*  *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване.* |
|  | Предложението за изпълнение на инвестиция не съдържа дейности за улесняване на закриването на неконкурентоспособни въглищни мини в съответствие с Решение 2010/787/ЕС на Съвета. |  |  |  | *Формуляр за кандидатстване - т. „Кратко описание на проектното предложение“, т. Данни за кандидата“, „Код на проекта по КИД 2008“, т. „План за изпълнение/Дейности по проекта“;*  *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване.* |
|  | Помощта не се предоставя за дейности, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа. |  |  |  | *Формуляр за кандидатстване, т. „План за изпълнение/Дейности по проекта“;*  *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване.* |
|  | Помощта не е поставена в зависимост от използване на местни (национално произведени стоки и услуги) за сметка на вносни стоки. |  |  |  | *Формуляр за кандидатстване, т. „План за изпълнение/Дейности по проекта“;*  *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване.* |
|  | Кандидатът не е предприятие (и на ниво група) - обект на неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. |  |  |  | *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване.*  *Публичен регистър на ЕК - http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване, а също и в Информационна система "Регистър на минималните помощи" относно обстоятелството дали кандидатът е получавал помощ за оздравяване или съответно помощ за преструктуриране.* |
|  | Кандидатът не е предприятие (и на ниво група) в затруднено положение и по отношение на него не е изпълнено нито едно от следните обстоятелства:   * В случай на акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС (което не е МСП, което съществува по-малко от три години), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност" се разбира по-специално видовете дружества, посочени в приложение I към Директива 2013/34/ЕС, а понятието „акционерен капитал" включва, когато е уместно, премии от акции. * В случай на събирателно дружество или командитно дружество или други лица по Приложение II към Директива 2013/34/ЕС (което не е МСП, което съществува по-малко от три години), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на друже­ството", се разбира по-специално типовете дружества, посочени в приложение II към Директива 2013/34/ЕС. * Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите креди­тори. * Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране. |  |  |  | *Търговски регистър и регистър на ЮЛНЦ* *или съответно посочена еквивалентна идентификационна информация и извадка от регистър на съдебен или административен орган от държавата-членка, в която търговецът е установен;*  *Декларация за държавни/минимални помощи (Приложение 3)/ т. „E-ДЕКЛАРАЦИИ“ на Формуляра на кандидатстване;*  *Счетоводен баланс за последната приключена финансова година на кандидата, получен по служебен път чрез системата МониторСтат (поддържана и управлявана от НСИ);*  *Счетоводен баланс за последната приключена финансова година по отношение на предприятията, с които кандидатът формира група (ако е приложимо);*  *Справка-извлечение за последната приключила финансова година от счетоводните сметки на кандидата по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания.* |
|  | Кандидатите за крайни получатели не могат да:  a) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените по букви от а) до д) процедури, съгласно законодателството на държавата, в която са установени (в случай че кандидатът е чуждестранно лице);  ж) имат публични задължения по чл. 162, ал. 2, т. 1 (за данъци, акцизи, мита, задължителни осигурителни вноски и други вноски за бюджета) от Данъчно-осигурителния процесуален кодекс, и лихвите по тях, към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот от икономическата им дейност за последната приключена финансова година, или е повече от 50 000 лева.  з) е установено, че:  1) са представили документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;  2) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор;  и) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда, или чл. 13, ал. 1 от Закона за трудовата миграция и трудовата мобилност, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;  й) не могат да участват в процедурата и да получат безвъзмездно финансиране кандидати, за които имат публични задължения по чл. 162, ал. 2, т. 8 от ДОПК за:  1/ недължимо платени и надплатени суми, както и за неправомерно получени или неправомерно усвоени средства по проекти, финансирани от средства на Европейския съюз, включително свързаното с тях национално съфинансиране, които възникват въз основа на административен акт, включително финансови корекции, надплатен аванс, надхвърлени процентни ограничения, превишени позиции по бюджета на проекта, кръстосано финансиране, както и глобите и другите парични санкции, предвидени в националното законодателство и в правото на Европейския съюз или  2/ недължимо платени и/или надплатени суми, както и неправомерно получени и/или неправомерно усвоени средства по предложения за изпълнение на инвестиции, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране;  к) лицата, които представляват кандидата, са осъждани с влязла в сила присъда за:  1) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, чл. 321а и чл. 352 – 353е от Наказателния кодекс;  2) престъпление, аналогично на тези по горната хипотеза (буква н), т. 1)), в друга държава членка или трета страна;  л) за лицата, които представляват кандидата, е налице конфликт на интереси, във връзка с процедурата за предоставяне на средства, който не може да бъде отстранен;  м) лицата, които представляват кандидата, са опитали да:  1) повлияят на вземането на решение от страна на СНД , свързано с отстраняването, подбора или възлагането, включително чрез предоставяне на невярна или заблуждаваща информация, или  2) получат информация, която може да им даде неоснователно предимство в процедурата за предоставяне на средства;  н) при които член на управителен или контролен орган, както и временно изпълняващ такава длъжност, включително прокурист или търговски пълномощник, е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество с ръководителя на структурата за наблюдение и докладване. |  |  |  | *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване;*  *Служебни проверки:*  *1. Търговски регистър и регистър на ЮЛНЦ или съответно посочена еквивалентна идентификационна информация и извадка от регистър на съдебен или административен орган от държавата-членка, в която търговецът е установен.*  *2. Проверка от Националната агенция за приходите за липса на задължения на кандидата по чл. 162, ал. 2, т. 1 и т.8 от ДОПК.*  *3. Проверка за липса на задължения към общината по седалището на СНД (Столична община) и по седалище на кандидата.*  *4. Представени от кандидатите документи, чиито задължения*  *по чл. 162, ал. 2, т. 1 от ДОПК са повече от 1 на сто от сумата на годишния общ оборот за последната приключена финансова година или са повече от 50 000 лв., доказващи, че са предприети мерки, които гарантират тяхната надеждност, както следва:*  *- документ за извършено плащане, или*  *- споразумение, издадено от оторизираните за това лица, изброени в чл. 184 от ДОПК (изискването е приложимо при задължения към НАП), от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения;*  *- споразумение, издадено от оторизираните за това лица, изброени в чл. 4, ал. 7 от Закона за местните данъци и такси (изискването е приложимо при задължения към съответната община), от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.*  *4. Проверка за съдимост на лицата, които са официални представляващи на кандидата и са вписани като такива в ТР и регистъра на ЮЛНЦ.*  *5. Свидетелство за съдимост на лица-чуждестранни граждани, които са официални представляващи на кандидата и са вписани като такива в ТР и регистъра на ЮЛНЦ, независимо от това дали представляват заедно и/или поотделно, и/или по друг начин, представено в срока си на валидност, а при липса на посочен такъв, в срок до 6 месеца от датата на издаването му (ако е приложимо).*  *6. Проверка за* *влязло в сила наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчки.*  ***Кандидат, който има влязло в сила наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчки****, има право да докаже, че е предприел съответни мерки за надеждност, като:*  *- е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;*  *- е платил изцяло дължимото вземане по чл. 128, чл. 228, ал. 3 или чл. 245 от Кодекса на труда (ако е приложимо), включително заверено копие на наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчки.*  *Мерки за надеждност за установени нарушения по чл. 61, ал. 1, чл. 62, ал. 1 или 3, чл. 63 от КТ биха могли да бъдат доказани с представяне например (но не само) на следните документи:*  *- вътрешноорганизационни актове за спазване изискванията на КТ, издадени с цел да не се допуска в бъдеще такова нарушение;*  *- създаване/вменяване на специализирани звена/длъжности, които да следят за предотвратяване на нарушенията на трудовото законодателство;*  *- доклади за резултатите от проверка на изпълнението на техническите, организационните и кадрови мерки;*  *- писмо от изпълнителния директор на ИА "Главна инспекция по труда", че кандидатът е доказал по предвидения в чл. 45, ал. 2, т. 2 от ППЗОП ред, че е предприел мерки за надеждност;*  *- други актове, отразяващи предприетите мерки.*  *7. Проверка по отношение на обстоятелството дали член на управителен или контролен орган, както и временно изпълняващ такава длъжност, включително прокурист или търговски пълномощник на кандидата, е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество с ръководителя на структурата за наблюдение и докладване.* |
|  | Продължителността на предложението за изпълнение на инвестиция не е над 24 (двадесет и четири) месеца. |  |  |  | *Формуляр за кандидатстване, т. „Основни данни“,*  *т. „План за изпълнение/Дейности по проекта“* |
|  | Дейностите по предложението за изпълнение на инвестиция се изпълняват на територията на Република България и на територията посочена в проекта за научноизследователска и развойна дейност и/или на проучване за осъществимост според правилата на програма „Хоризонт 2020“ или програма „Хоризонт Европа“, придружен от сертификат „Печат за високи постижения“ от Европейския иновационен съвет до 2023 г. вкл. в конкурсните сесии на програми „Хоризонт 2020“ и „Хоризонт Европа“ на Европейската комисия. |  |  |  | *Формуляр за кандидатстване, т. 1 „Основни данни“,*  *т. „План за изпълнение/Дейности по проекта“* |
|  | Предложението за изпълнение на инвестиция води до постигане целта на процедурата. |  |  |  | *Формуляр за кандидатстване, т. „Основни данни“, поле „Цел/и на проекта“, т. „План за изпълнение/Дейности по проекта“* |
|  | Предложението за изпълнение на инвестиция е в съответствие с принципите на равнопоставеност на жените и мъжете и осигуряване на равни възможности за всички, с принципа за „ненанасяне на значителни вреди“, както и европейското и национално екологично законодателство, и по предложението НЕ се подкрепят:  i) дейностите и активите, свързани с изкопаеми горива, включително използване надолу по веригата;  ii) дейностите и активите по схемата на ЕС за търговия с емисии;  iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;  iv) дейностите и активите, при които дългосрочното обезвреждане на отпадъци може да причини вреда на околната среда. |  |  |  | *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване;*  *Формуляр за кандидатстване – т. „План за изпълнение/Дейности по проекта“ и т. „Допълнителна информация, необходима за оценка на проектното предложение“;*  *Регистър за търговия с квоти за емисии на парникови газове[[2]](#footnote-3)* |
|  | Дейностите, включени в проекта, отличен с „Печат за върхови постижения“ от програмите „Хоризонт 2020“ и „Хоризонт Европа“ и обединени по работни пакети (work package) са предвидени в т. „План за изпълнение/Дейности по проекта“ на Формуляр за кандидатстване. |  |  |  | *Формуляр за кандидатстване, т. „План за изпълнение/Дейности по проекта“;*  *Дигитално подписан проект за научноизследователска и развойна дейност и/или на проучване за осъществимост според правилата на програма „Хоризонт 2020“ или програма „Хоризонт Европа“, придружен от сертификат „Печат за високи постижения“ на Европейската комисия.* |
|  | Стойността на разходите за персонал/ за други преки разходи/ за разходи за подизпълнители/ за непреки разходи, заложени в т. „Бюджет“ на Формуляра за кандидатстване, съответстват на стойността на разходите за персонал/ за други преки разходи/ за разходи за подизпълнители/ за непреки разходи, включени в одобрения проект на кандидата, отличен с „Печат за високи постижения“ от програмите „Хоризонт 2020“ и „Хоризонт Европа“.  *В случай че общият размер на разходите за персонал/ за други преки разходи/ за разходи за подизпълнители/ за непреки разходи НЕ съответства на размера на аналогичните разходи, заложени в проекта на кандидата, отличен с „Печат за високи постижения“ от програмите „Хоризонт 2020“ и „Хоризонт Европа“, оценителната комисия ще изпрати уведомление за установени несъответствия до кандидата за корекция на стойността на разходите в т. „Бюджет“ спрямо одобрената стойност в проекта, отличен с „Печат за високи постижения“.* |  |  |  | *Формуляр за кандидатстване, т. „Бюджет“*  *Дигитално подписан проект за научноизследователска и развойна дейност и/или на проучване за осъществимост според правилата на програма „Хоризонт 2020“ или програма „Хоризонт Европа“, придружен от сертификат „Печат за високи постижения“ на Европейската комисия* |
|  | Общият размер на заявеното безвъзмездно финансиране на всяко предложение за изпълнение на инвестиция :  ‑ съответства на размера на одобреното публично финансиране по проекта на кандидата, отличен с „Печат за високи постижения“ от програмите „Хоризонт 2020“ и „Хоризонт Европа“, и  ‑ не надвишава 4 889 575 лв. (или 2 500 000 евро за МСП за проект). |  |  |  | *Формуляр за кандидатстване - т. „Бюджет“ и т. „Финансова информация – източници на финансиране“;*  *Дигитално подписан проект за научноизследователска и развойна дейност и/или на проучване за осъществимост според правилата на програма „Хоризонт 2020“ или програма „Хоризонт Европа“, придружен от сертификат „Печат за високи постижения“ на Европейската комисия* |
|  | Интензитетът на заявеното безвъзмездно финансиране:  - съответства на процента на публично финансиране, определен в проекта на кандидата, отличен с „Печат за високи постижения“ от програмите „Хоризонт 2020“ и „Хоризонт Европа“, и  - НЕ надвишава 70% от общите допустими разходи, заявени от кандидата по предложението за изпълнение на инвестиция. |  |  |  | *Формуляр за кандидатстване - т. „Бюджет“ и т. „Финансова информация – източници на финансиране“;*  *Дигитално подписан проект за научноизследователска и развойна дейност и/или на проучване за осъществимост според правилата на програма „Хоризонт 2020“ или програма „Хоризонт Европа“, придружен от сертификат „Печат за високи постижения“ на Европейската комисия* |
|  | Дейностите по предложението за изпълнение на инвестиция не са започнати преди подаването на формуляра за кандидатстване[[3]](#footnote-4) от кандидата към Европейската комисия по програмите „Хоризонт 2020“ и „Хоризонт Европа“, независимо дали всички свързани плащания са извършени от него. |  |  |  | *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване;*  *Формуляр за кандидатстване - т. „Основни данни“, т. „Бюджет“, т. „План за изпълнение/ Дейности по проекта“* |
|  | Предложението за изпълнение на инвестиция и проектът, получил „Печат за високи постижения“ по програми „Хоризонт 2020“ и „Хоризонт Европа са в областта на зелените и цифровите технологии, попадащи в обхвата на Иновационната стратегия за интелигентна специализация 2021-2027 г. (ИСИС) |  |  |  | *Формуляр за кандидатстване, т. „Допълнителна информация, необходима за оценка на проектното предложение“;*  *Дигитално подписан проект за научноизследователска и развойна дейност и/или на проучване за осъществимост според правилата на програма „Хоризонт 2020“ или програма „Хоризонт Европа“, придружен от сертификат „Печат за високи постижения“ на Европейската комисия.* |

1. Считано от 27 юли 2020 г. Търговският регистър и Регистърът на ЮЛНЦ се обединява с Имотния регистър в Единен портал за заявяване на електронни административни услуги (portal.registryagency.bg) [↑](#footnote-ref-2)
2. Регистърът за търговия с квоти за емисии на парникови газове се намира на следния адрес - https://ec.europa.eu/clima/ets/oha.do?form=oha&languageCode=en&account.registryCodes=BG&accountHolder=&installationIdentifier=&installationName=&permitIdentifier=&mainActivityType=-1&searchType=oha&currentSortSettings=&resultList.currentPageNumber=4&nextList=Next%3E [↑](#footnote-ref-3)
3. Датата на кандидатстване за финансиране по програми “Хоризонт 2020” и “Хоризонт Европа” се счита за дата на подаване на заявление за помощ по смисъла на чл. 6, пар. 2 от Регламент 651/2014, като следва да са посочени (наименование и големина на предприятието, описание на проекта, включително неговата начална и крайна дата, списък с разходите по проекта, вид на помощта и размер на публичното финансиране, необходимо за проекта). [↑](#footnote-ref-4)